
КМЕТ НА ОБЩИНА ВРАЦА

ВЪТРЕШНИ ПРАВИЛА ЗА УПРАВЛЕНИЕ НА КОНЦЕСИИТЕ 
ВЪРХУ ОБЕКТИ, СОБСТВЕНОСТ НА ОБЩИНА ВРАЦА

I. Общи положения

1. Настоящите Вътрешни правила за управление на концесиите върху обекти, собственост на Община Враца /Правилата/ се приемат на основание чл.8, ал.1, т.1 от Наредбата за мониторинга, управлението и контрола на концесиите. 
2. С настоящите Правила се цели създаване на вътрешна организация в общинската администрация за ефективно управление на обекти, собственост на Община Враца, за извършване на подготовката на концесиите и за осъществяване на контрол по изпълнението на сключените концесионни договори, с цел обезпечаване на приемствеността между екипите на администрацията във времето.
3. Правилата уреждат функциите на Дирекция „Общинска собственост“, във връзка с иницииране на процедури за предоставяне на концесии върху обекти, собственост на Община Враца и осъществяване на текущ контрол по изпълнението на сключените концесионни договори. 
ІІ. Нормативна база
При разработването на Правилата е използвана следната нормативна база:

· Закон на концесии /ЗК/;

· Правилник за прилагане на закона за концесиите /ППЗК/;
· Наредба за мониторинга, управлението и контрола на концесиите /НМУКК/;
· Устройствен правилник на Община Враца.
II. Право на инициатива за предоставяне на концесия

1. Право на инициатива за провеждане на процедура за предоставяне на концесия имат:

· Потенциален инвеститор, 

· Кмета на Община Враца;

· Секретаря и Зам.-кметовете на Община Враца;

· Директор дирекция „Общинска собственост“ при Община Враца;
· Общински съвет – Враца;
· Кметовете на населените места на територията на Община Враца за предоставяне на концесия на имоти – общинска собственост или части от тях на територията на съответното кметство.
2. Мотивираните предложения за предоставяне на концесия се отправят в писмена форма до Кмета на Община Враца. 

3. Кметът на Община Враца изпраща предложенията по т.2 до Директор дирекция „Общинска собственост“, за изготвяне на становище. 

4. При изразено положително становище за предоставяне на концесията служителите от Дирекция „Общинска собственост“ изготвя предложение до Общинския съвет – Враца, за стартиране на проучвателни действия, които да обосноват икономически и социално стартирането на процедура по концесиониране. Предложението съдържа предмета, срока и мотивите за предоставяне на концесията.
5. Общинският съвет взема решение за възлагане изготвянето на съответните анализи, за предоставяне на концесия, по реда на ППЗК.
III. Процедура за предоставяне на концесия

1. Предоставянето на концесия на обекти, собственост на Общината включва:

· извършване на подготвителни действия;
· провеждане на процедура за предоставяне на концесия;
· сключване на концесионен договор.
2. Съгласно ЗК, подготвителните действия и внасянето на Предложение до общински съвет се осъществяват от Кмета на Общината. 

3. В изпълнение на това задължение със Заповед на Кмета на Община Враца се определят длъжностни лица от Дирекция „Общинска собственост“, които извършват всички подготвителни действия.
4. Подготовителните действия включват изготвяне на концесионен анализ и обосновка относно законосъобразността и целесъобразността на концесията, съгласно изискванията на ЗК.  


5. Изготвянето на концесионниия анализ се възлага на независими външни експерти, след което се разглежда от комисия, назначена от Кмета на Общината, която съставя протокол, съдържащ датата на предаване на анализа и становище на членовете на комисията. Протоколът се прилага към досието на концесията.
6. Длъжностните лица по т.3 изготвят обосновката на концесията, която се основава на приложени към нея технически, финансово-икономически и правен анализ. Обосновката на концесията мотивира предложението за предоставяне на концесия и определя характеристиките на обекта.
7. След издаване на Заповед на Кмета на Община Враца за продължаване на подготвителните действия определените длъжностните лица изготвят Проект на мотивирано предолжение и Проект на решение за откриване на процедура за предоставяне на концесията, Проект на обявление за провеждане на процедурата, Проект на концесионен договор и Проект на документация за участие в процедурата.

8. Проектът на решението за откриване на процедура за предоставяне на концесия и обосновката на концесията се изпращат на Министерството на отбраната, Министерството на вътрешните работи, Държавна агенция „Национална сигурност“ и Областна администрация – Враца. В 14-дневен срок от получаване на обосновката ръководителят на съответното ведомство изразява становище по компетентност относно наличие или отсъствие на опасност за националната сигурност и отбраната на страната, за живота и здравето на гражданите, за околната среда, за защитените територии, зони и обекти и за обществения ред. 

9. След получаване на съгласувателните становища по т.8 Кмета на общината представя на Общински съвет – Враца Предложение за откриване на процедура за предоставяне на концесия.


10. Въз основа на мотивираното предложение на Кмета на Общината, Общинският съвет приема решение за откриване на процедурата за предоставяне на концесия.


11. След издаване на решението за откриване на процедурата, определените длъжностни лица изпращат обявлението за концесия, за обнародване в интернет страницата на "Държавен вестник" и за вписване и откриване на партида в Националния концесионен регистър.

12. Съобщение за процедурата за предоставяне на концесия се публикува и в средствата за масово осведомяване и в интернет.

13. Комисията за провеждане на процедурата за предоставяне на концесия, се назначава от Кмета на Община Враца. Дейноста на комисията е регламентирана в ЗК и в ППЗК.


14. Решенията на комисията се мотивират и заедно с извършените от нея действия се отразяват в протокол. 

15. Кметът на Община Враца представя на Общинския съвет - Враца доклад и проект за решение за определяне на концесионер. Към доклада се прилага и протоколът на комисията.

16. Общински съвет – Враца с решение утвърждава протокола на комисията и упълномощава Кмета на общината да сключи договор със спечелилия участник. 


17. Концесионерът получава достъп до обекта на концесия със съдействието на Кмета на общината или упълномощено лице. 


18. Контролът и изпълнението на концесионните договори, сключени с Община Враца, в съответствие с определените със Закона за концесиите условия, се осъществява от определени длъжностните лица със Заповед на Кмета на Община Враца.

19. Текущият контрол по изпълнението на концесионните договори включва периодичен контрол на изпълнението на условията на концесията и на задълженията на концесионера по концесионния договор.

20. Текущият контрол по изпълнението а концесионните договори се осъществява в съответствие с ППЗК. 

Съгласували:

Гл. юрисконсулт .................................................../Г.Стоянов/

Директор дирекция ОС ......................................../П.Велкова/

Изготвил: Гл. експерт ОС ...................../Цв.Монджоловска/

